section_heading: Prstenovi moći
paragraph_text: Kako je Sauronova moć rasla u Drugom dobu, cilj mu je postala vlast ostalim rasama u Međuzemlju. Godine 1200., pojavio se eregionskim vilenjacima u lijepom obličju i predstavio se kao izaslanik Valara. Naučio je Celebrimbora i ostale vilenjake mnogim vještinama, i pod njegovim vodstvom oko 1500. godine započelo je kovanje Prstenova moći. I ostali Prsteni iskovani su u ovo vrijeme, uključujući i Sedam, koji su darovani patuljcima i Devet prstenova koji su darovani ljudima. Tri Prstena izradili su vilenjaci bez Sauronove pomoći, i ostavili ih sebi, ali su pri njihovom kovanju iskoristili znanja i vještine koje su od njega naučili.